
NDHOLD 

9 

Stemninger. 

11 

Drøm ! 

12 

Der  hjælper  ej  Drømme. 

13 

Solnedgang. 

14 

Lad  mig  ej  dø. 

16 

Gurresange. 

37 

En  Arabesk. 

40 

Ellen. 

43 

I  Seraillets  Have. 

44 

Navnlos. 

45 

Til  Agnes. 

46 

Nævner  min  Tanke  dig. 

47 

Det  er   Stævnemodets  Time. 

49 

Grækenland. 

51 

Bryllupssang. 

52 

Arabesk. 

57 

Englen  Asali. 

58 

Det  har  Seraferne. 

59 

Løft  de  klingre  Glaspokaler. 

60 

Silkesko  over  gylden  Læst. 

61 

Taarnvægtersang. 

63 

Omkring  mit  Billed. 

64 

Landskab. 

65 

Marine. 

66 

Polka. 

68 

Har  Dagen  sanket  al  sin   Sorg. 

69 

Irmelin  Rose. 

71 

Evig. 

72 

Genrebillede. 

73 

Landskab. 

74 

Det   bodes   der   for. 

75 

Lad  Vaaren  komme. 

76 

Saa  standsed. 

77 

Lys  over   Landet. 

I  Rummet  det  vældige  vugges 
Vor  Jord  som  paa  Havet  et  Blad, 
Og  jeg  er  et  Støvgran,  der  glimter, 
„Gud"   véd  i  Lyset  af  hvad? 
Og  dog  er  det  hele  Solsystem, 
Der  vugges  i  Æthrens  Bad, 
En  Krusning  i  mine  Tankers  Hav, 
Kun  lille,  og  kruset  af  hvad? 

II 

Alle  de  voksende  Skygger 
Har  vævet  sig  sammen  til  en, 
Ensom  paa  Himmelen  lyser 
En  Stjerne  saa  straalende  ren. 
Skyerne  have  saa  tunge  Drømme, 
Blomsternes  Øjne  i  Duggraad  svømme, 

Underligt   Aftenvinden 

Suser  i  Linden. 

£)RØM! 

Bliv,  o  bliv  i  dine  Drømmes  Verden, 

Hig  ej  mod  Livets  virkelige  Færd ! 

Det  har  kun  Nats  og  Middagslysets  Farve, 

Drømmen  har  ene  Morgenrødens  Skær ;  — 

Dør  du  og  har  levet,  død  er  du  Livets, 

Aanden  vil  da  søge  til  Jorden  igen : 

Dør  du  som  Drømmer,  dø  da  kan  du  rolig, 

Hele  din  Verden  med  dig  blegner  hen. 

£)ER  HJÆLPER  EJ   DRØMME 

Der  hjælper  ej  Drømme  saa  lidt  som  Digt, 
Er  Fondet  end  aldrig  saa  stort  og  rigt ; 
Ej  Kærlighed  bærer,  faar  Livet  ej  drage 
Sin  Aande  i  Miner  saavel  som  i  Ord, 
Om  ikke  Erindring  fra  levede  Dage 
Kan  klinge  deri  som  et  tankerigt  Kor. 

Vel  ejed'  en  Barndom  jeg  skon  og  rig, 
Men  Barndommen  er  kun  det  ulmende  Liv, 
Og  aldrig  fik  levet  jeg  Ynglingelivet, 
Det  drømte  jeg  bort,  ak !  i  Skyggernes  Land, 
Fik  aldrig  med  Verden  i  Kast  mig  givet, 
Har  ej  været  Yngling  —  og  nu  er  jeg  Mand. 

SOLNEDGANG 

Svcmmende  Skyer,  dejlige  Cyclader, 
Roser,  der  vugges  paa  Lufthavets  Bryst, 
Stænkede  af  Sfærers  tonende   Kaskader, 
Sollyset  skummende  mod  Eders  Kyst, 

I  alene  ere 

Værdige  at  bære 
Navnet  af  Asalis  lykkelige  Land. 

Der  skal  hun  throne,  drømmende  sig  hvile, 
Der  skal  jeg  knæle  tavs  hos  hende  ned. 
Der  skal  jeg  glemme,  mens  I  fremad  ile. 
Livet  og  Verden,  Gud  og  Evighed ; 

Et  mig  kun  skal  fylde 

Løfte  og  fortrylle. 
Elskovs  Evangelium  i  Asalis  Navn. 


14  -  j.  P.  JACOBSEN  :  blGTE 


]^AD  MIG  EJ  DØ ! 

Lad  mig  ej  dø  en  Dag,  Naturen  bader 
Sig  glad  og  lykltelig  i  Solens  Glans, 
Mens  tusend  Fugle  fro  i  Lunden  juble. 
Og  Bølgen  vugger  sig  i  livsglad  Dans, 
Mens  milde  Vinde  sprede  Blomsters  Duft, 
Og  ingen  Sky  gør  mørk  den  lyse  Luft ! 

Det,  som  af  alting  renest  jeg  har  elsket, 
Naturen  med  dens  rige  Liv  og  Pragt, 
Hvis  hemmeligste  Aandedrag  jeg  fulgte. 
En  Elsker  lig  ved  Brudens  Leje  Vagt,  — 
Den  skal  ej  smile  ligegyldig  fro, 
Naar  Afskedsstunden  kommer  for  os  to. 

Lad  mig  ej  dø,  mens  Dæmringssukket  hæver 
Sig  fra  Naturens  angstomspændte  Bryst, 
Naar  Vemodsdraget  fødes  paa  dens  Pande 
Ved  Mindet  om  de  lyse  Timers  Lyst! 
En  Medlidstaare  vil  det  synes  klar, 
Og  sted&e  besk  mig  Medlidstaaren  var. 

Nej,  lad  mig  do  en  Høstnat  vild  og  dunkel, 
Naar  Stormen  farer  over  Hav  og  Land 
Og  hvirvler  Løvet  om  i  sære  Kredse 
Og  slynger  Bølgen  fraadende  mod  Strand, 
Naar  Skyer  stævne  frem  i  sælsom  Flugt, 
Og  hver  en  Stjerne  er  paa  Himlen  slukt! 

Da  kan  jeg  tro,  at  lydt  Naturen  jamrer 

Og  hyller  sørgende  sit  Hoved  til, 

Og  hvad  med  mig  den  hele  Verden  taber 

Jeg  se  i  Skyernes  det  sære  Spil : 

Det  er  de  Skikkelser,  jeg  skulde  fød. 

Men  som  med  mig  nu  dø  den  aarle  Død. 

G 


URRESANGE 
I 

VALDEMAR 

Den  blaalige  Dæmring  nu  dæmper 

Hver  Tone  fra  Sø  og  Land, 

De  flvvende  Skyer  har  lagt  sig 

Til  Hvile  ved  Himlens  Rand. 

I  lydløs  Tynge  samlet 

Er  Skovens  luftige  Bo, 

Og  Søens  klare  Bølger 

Har  vugget  sig  selv  til   Ro. 

I  Vesten  kaster  Solen 

Sin  straalende  Purpurdragt, 

Saa  drager  den  over  sig  Bolgen 

Og  drømmer  om  Dagens  Pragt. 

Ej  mindste  Løv  sig  rører 

Og  kalder  paa  min  Sans, 

Ej  mindste  Tone  klinger 

Og  vugger  mit  Sind  i  Dans. 

Nej,  hver  en  Magt  er  sunken 

I  egne  Drømmes  Elv 

Og  skyder  mig  blidt  og  stille 

Tilbage  til  mig  selv. 

II 


TOVE 

O,  naar  Maanens  Straaler  milde  spille, 
Naar  cmkring  mig  Alt  er  tyst  og  stille, 
Da  er  Vand  mig  ikke  Søens  Vove, 
Træer  ej  de  dunkle,  tavse  Skove, 
Sky  ej,  hvad  mig  Himlens  Hvælving  dølger. 
Dal  og  Bakke  ikke  Jordens  Bølger, 
Form  ej  Form  og  Farven  ikke  Farve, 
Alt :  et  Udtryk  for  hvad  Gud  har  drømt. 


III 


VALDEMAR 

Ganger!  staar  du  nu  og  drømmer! 

Nej,  jeg  ser  det.  Vejen  strommer 

Hurtig  bort  dig  under  Hoven. 

Stærkere  dog  frem  du  sprænge, 

Du  er  endnu  midt  i  Skoven, 

Medens  jeg  dig  ventet  længe 

Har  ved  Gurre  Borgeled. 

Skoven  slipper,  alt  jeg  øjner  Tovelilles 

fagre  Bur, 

Skovens  Træer  bag  os  glide  sammen  til 

en  dunkel  Mur ; 
Men  end  vildere  du  jage! 
Ser  du  Skyens  Skygge  trække 
Over  Mark  og  Mose  frem? 
Før  den  Gurres  Grund  kan  række, 
Maa  vi  staa  ved  Toves  Hjem ; 
Før  den  Tone,  som  nu  klinger, 
Gaar  for  Evighed  til  Ro, 
Maa  dit  rappe  Hovslag  ryste 
Gurre-Borgens  lille  Bro ; 
Før  det  Blad,  der  falder, 
Bækkens  Bølger  naa'r, 
Maa  din  Vrinsken  gjalde 
Lydt  i  Gurregaard. 
Skygge  kom  og  Tone  dø. 
Dyk  dig  Blad  i  Vove : 
Volmer  ser  sin  Tove ! 


IV 

TOVE 

Stjerner  juble,  Søen  lyser, 

Trykker  sit  bankende  Hjerte  mod  Kyst, 

Løvet  nynner,  Duggen  danser, 
Vinden  sig  kaster  saa  kaad  til  mit  Bryst. 
Vejrhanen  synger  og  Taarnene  nikke, 
Svendene  spanke  med  flammende  Blikke, 
Ternerne  dæmpe  med  Haanden  forgæves 
Barmen,  der  sælsomt  uroligen  hæves. 
Roserne  stirre  med  Haand  over  Bryn, 
Faklerne  hjælpe  det  daarlige  Syn. 
Skoven  nu  aabner  sit  Ly, 
Hundene  glamme  i  By, 
Stien,  i  stedse  nærmere  Bølger, 
Vugger  den  dristige  Rytter  mod  Havn, 
Og  i  den  næste  Stigning,  som  følger, 
Slynger  den  ham  i  min  aabnede  Favn. 


V 

MØDET 

VALDEMAR 

Ej  danse  de  Engle  for  Herren  saa  herligt, 

Som  Verden  nu  danser  for  mig! 

Ej  juble  for  ham  de  mer  ydmygt  og  kærligt, 

End  Valdemars  Hjerte  for  dig. 

Men  stoltere  satte  ej  heller  sig  Krist 

2* 

Hos  Herren,  og  lo  af  sin  Kvide, 

End  Valdemar,  glemmende  Kummer  og  Tvist, 

Sig  sætter  ved  Tovelils  Side. 

Ej  længes  de  Sjæle  for  Himmerigs  Mure 

Mer  efter  at  svinge  sig  ind. 

End  Valdemar,  da  han  fra  Øresunds  Kure 

Saa'  Gurres  guldglimtende  Tind. 

Og  ej  vil  jeg  bytte  dets  fredsæle  Vang 

Og  Perlen,  den  lønligen  varer. 

For  Himmerigs  Glans  og  bedøvende  Klang 

Og  alle  de  Helliges  Skarer. 

TOVE 

Nu  siger  jeg  dig  for  første  Gang : 

„Kong  Volmer,  jeg  elsker  dig," 

Nu  kysser  jeg  dig  for  første  Gang 

Og  slynger  min  Arm  om  dig. 

Og  siger  du,  at  jeg  det  før  har  sagt 

Og  at  du  til  Kysset  er  vant, 

Saa  siger  jeg :  „Kongen  han  er  en  Nar, 

Der  mindes  forfængelig  Tant." 

Og  siger  du,  saa  er  jeg  selv  slig  Nar, 

Saa  siger  jeg :  „Kongen  har  Ret ;" 

Men  siger  du,  at  jeg  det  ikke  er, 

Saa  siger  jeg:  „Kongen  er  slet." 

For  alle  mine  Roser  har  jeg  kysset  ihjel, 
Alt  mens  jeg  tænkte  paa  dig. 

VALDEMAR 

Det  er  Midnattens  Stund, 

Og  usalige  Slægter 

Staa  frem  af  glemte,  sunkne  Grave, 

Og  de  stirre  med  Længsel 

Paa  Borgens  Kerter  og  Hyttens  Lys, 

Og  Vinden  ned  over  dem 

Spottende  ryster 

Harpeslæt  og  Bægerklang 

Og  Elskovssange, 

Og  svindende  de  sukke : 

„Vor  Tid  er  forbi !"  — 

Mit  Hoved  vugges  paa  levende  Bølger, 

Min  Haand  fornemmer  et  Hjertes  Slag, 

Ned  over  mig  livssvulmende  strømmer 

Kyssets  glødende  Purpurregn, 

Og  min  Læbe  jubler : 

„Det  er  min  Tid  nu!" 

Men  Tiden  flygter 

Og  jeg  skal  færdes 

Ved  Midnatstide 

En  Gang  som  død, 

Skal  samle  Ligdragten  om  mig  tæt 

Mod  de  kolde  Vinde, 

Og  liste  mig  frem  ved  sildig  Maane. 

Og  smertebunden 

I  Muldet  riste 

Med  sorte  Gravkors 

Dit  kære  Navn, 

Og  synkende  sukke : 

„Vor  Tid  er  forbi!" 

TOVE 

Du  sender  mig  et  Elskovsblik 

Og  sænker  saa  Øjet, 

Dog  Blikket  trykker  din  Haand  i  min, 

Og  Trykket  dør ; 

Men  som  et  elskovsvækkende  Kys 

Du  lægger  mit  Haandtryk  paa  min  Læbe 

Og  du  har  for  Døden  Suk, 

Naar  et  Blik  kan  opstaa 

Som  et  flammende  Kys! 

De  lysende  Stjerner  paa  Himlen  hist 

Vel  blegne  hver  Gry, 

Men  blusse  dog  hver  en  Midnatsstund 

I  evig  Pragt. 

—  Saa  kort  er  Døden 

Som  rolig  Slummer 

Fra  Kvæld  til  Gry, 

Og  naar  du  vaagner, 

Hos  dig  paa  Lejet 

I  nyfødt  Skønhed 

Du  straale  ser 

Din  unge  Brud. 

Saa  lad  os  da  tømme 

Den  gyldne  Skaal 

For  den   mægtigt  forskønnende  Død ; 

Thi  vi  gange  til  Grav 

Som  et  Smil,  der  dør 

For  et  saligt  Kys. 

VALDEMAR 

Vidunderlige  Tove ! 

Saa  rig  ved  dig  er  jeg  nu, 

At  end  ej  et  Ønske  jeg  ejer. 

Mit  Bryst  er  saa  let. 

Min  Tanke  saa  klar, 

En  vaagen  Fred  er  over  min  Sjæl. 

Der  er  saa  stille  i  mig, 

Saa  sælsomt  stille. 

Læben  vil  bygge  paa  Ordets  Bro, 

Men  synker  igen  til  Hvile ; 

Thi  det  er  mig,  som  banked  mit  Bryst 

Ved  dit  Hjertes  Slag, 

Og  som  mit  Aandedrag 

Hæved,  Tove,  din  Barm. 

Og  jeg  ser  vore  Tanker 

Fødes  og  glide  sammen 

Som  Skyer,  der  mødes, 

Og  samlede  vugges  de  i  vekslende  Former. 

Og  min  Sjæl  er  stille. 

Jeg  ser  i  dit  Øje  og  tier. 

Vidunderlige  Tove! 

VI 

SKOVDUENS  SANG 

Gurre  Duer!  Sorg  mig  tynger, 

Samlet  paa  Flugt  over  0,  — 

Kommer!  lytter! 

Død  er  Tove !  Nat  paa  hendes  Øje, 

Det,  der  var  Kongens  Dag. 

Stille  er  hendes  Hjerte, 

Men  Kongens  vugger  vildt, 

Dødt  og  dog  vildt. 

Sælsomt  lig  Baad  paa  Vove, 

Naar  den,  Plankerne  krummede  sig  for  at  favne  — 

Snekkens  Styrer  —  ligger  død,  hildet  i  Dybets  Tang 

Ingen  bærer  dem  Bud, 

Ufør  er  Vejen. 

Som  tvende  Strømme  vare  deres  Tanker, 

Strømme,  der  fulgtes  Side  om  Side. 

Hvor  rinde  nu  Toves  Tanker? 

Kongens  i  sælsomme  Bugter  sig  vride, 

Søgende  Toves, 

Finder  dem  ikke. 

Vide  for  jeg.  Sorg  mig  sanked,  meget  jeg  saa'! 

Kisten  saa'  jeg  paa  Kongens  Skuldre, 

Henning  den  støtted  ; 

Mørk  var  Natten,  en  enkelt  Fakkel 

Lyste  i  Gyden, 

Dronningen  holdt  den,  højt  paa  Svalen, 

Skjalv  for  sin  Hævn  ; 

Taarer,  som  ikke  græde  hun  vilde, 

Funkled  i  Blik. 

Vide  for  jeg,  Sorg  mig  sanked,   meget  jeg  saa'! 

Kongen  jeg  saa'  i  Bondekofte 

Køre  med  Kisten, 

Gangeren,  som  ham  bar  til  Sejer, 

Maatte  den  drage. 

Vildsomt  vankede  Kongens  Øje, 

Søgte  et  Blik, 

Sælsomt  lyttede  Kongens  Hjerte 

Efter  et  Ord. 

Henning  talte  Ord  til  Kongen, 

Blik  og  Hjerte  søgte  dog  end. 

Kongen  aabner  for  Toves  Kiste, 

Stirrer  og  lytter  med  bedende  Læbe, 

Tove  er  tavs. 

Vide  for  jeg.  Sorg  mig  sanked,  meget  jeg  saa'! 

Munken  vilde  Rebet  drage, 

Ringe  Solen  ned. 

Men  han  saa'  paa  Køresvenden, 

Sorgens  Rune  til  ham  talte :  — 

Solen  sank  til  Klang,  som  lyder 

Over  Jordens  Døde. 

Vide  for  jeg.  Sorg  mig  sanked.  Død  dertil! 

Helvigs  Falk 

I  Kongegaarden 

Gurres  Due  slog. 

VII 

VALDEMAR 

Herre,  véd  du,  hvad  du  gjorde. 
Da  du  Tove  fra  mig  tog? 

Véd  du,  at  det  var  mit  sidste 
Fristed,  hvorfra  du  mig  jog? 
Herre,  rødmer  du  ej  af  Skam, 
Det  var  den  Fattiges  eneste  Lam ! 

Herre,  jeg  er  ogsaa  Hersker, 

Jeg  har  lært  paa  Kongestol, 

Man  fra  sine  Undersaatter 

Ta'r  ej  sidste  Glimt  af  Sol. 

Herre,  du  er  paa  vilse  Vej, 

Saadan  vel  knuser,  men  hersker  man  ej ! 

Herre,  dine  Englehære 

Fylde  Øret  dig  med  Lov, 

Ingen  Ven  du  har,  der  dadler, 

Naar  du  Dadel  har  Behov. 

Ak,  og  ingen  er  altid  klar, 

Herre,  lad  mig  derfor  være  din  Nar! 

VIII 
DEN  VILDE  JAGT 

VALDEMAR 

Vaagner,  alle  Kong  Volmers  Mænd! 
Spænder  rustede  Sværd  ved  Lænd, 

Henter  i  Kirker  det  støvede  Skjold, 
Prydet  med  Mærker  af  Dyr  og  af  Trold! 
Væk  Eders  Heste,  der  græsse  i  Muld, 
Sæt  dem  i  Siden  de  Kringler  af  Guld, 
Sprænger  mod  Gurreby, 
Det  er  Dødningegry ! 

BONDENS    SANG 

Klap,  klap  med  Kistelaag, 

Tunge  Trin  af  Nattetog ; 

Græstørv  skyder  af  Muld, 

Toften  klinger  af  Guld, 

Klirren  og  Klappen  i  Vaabenhus, 

Hvisten  og  Kasten  med  gammelt  Grus, 

Stenene  ramle  i  Kirkegaardsdige, 

Høgene  suse  fra  Taarnet  og  skrige. 

Kirkeporten  slaar  op  og  i,  — 

Ned  under  Dynen,  der  for  de  forbi ! 

—  Jeg  slaar  tre  hellige  Herrens  Kors 
For  Folk  og  Hus,  for  Ko  og  Hors, 
Tre  Gange  nævner  jeg  Frelserens  Navne, 
Saa  skade  de  ikke  min  Sæd  for  en  Avne. 
Saa  tegner  jeg  mig  paa  Ledemod, 
Hvor  Herrens  hellige  Vunder  stod, 

Da  bliver  for  Elverskud  jeg  fri, 

For  Mareridt  og  for  Troldespi ; 

Sidst  lægger  for  Døren  jeg  Staal  og  Sten, 

Da  voldes  slet  ingen  i  Huset  Mén. 

VALDEMARS    MÆND 

Vær  hilset,  Konge,  ved  Gurre  Sø! 
Nu  spænde  Jagten  vi  over  0, 
Vi  Pile  sende  fra  strengløs  Bue, 
Med  Øjne  sigte,  som  ej  kan  skue, 
Vi  Hjortens  Skygge  med  Vunder  slaar. 
Og  Engvand  siver  som  Blod  af  Saar. 
Hør  Valravn  svinge 
Med  sorten  Vinge, 

Og  Løvet  skumme  om  Hestens  Bringe. 
Saa  skal  vi  jage,  har  somme  sagt, 
Hver  Nat  til  Dommedags  vilde  Jagt  .  .  . 
Holla,  Hest,  og  holla,  Hund, 
Standser  Jagten  stakket  Stund ! 
Her  er  Slottet,  som  fordum  var! 
Hest  skal  fodres  med  Lokes  Havre, 
Mand  skal  æde  sit  Rv  til  Davre. 

VALDEMAR 

Skoven  hvisker  med  Toves  Røst, 
Søen  skuer  med  Toves  Øje, 
Stjerner  lyse  med  Toves  Smil, 
Skyen  svulmer  som  Barmens  Høje. 
Sanserne  jage  for  hende- at  fatte, 
Tankerne  kæmpe  for  hende  at  samle. 
Men  Tove  er  hist  og  Tove  er  her, 
Tove  er  fjern  og  Tove  er  nær. 
Er  du  da,  Tove,  med  Trolddomsmagt 
Bundet  i  Søens  og  Skovens  Pragt? 
Hjertet  svulmer,  som  skulde  det  sprænges, 
Tove,  Tove,  Valdemar  længes ! 

KLAUS    NAR 

„Aalen  hun  er  en  sælsom  Fugl, 

Lever  som  helst  i  Vandet, 

Vrider  sig  dog  i  Maaneskin 

Ofte  en  Stund  paa  Landet." 

Det  har  jeg  sunget  om  Andre  en  Gang, 

Bedst  passer  nu  paa  mig  selv  min  Sang. 

Jeg  er  ikkun  Husmand  nu  og  mit  Hus  er  lille, 

Og  skøndt  ej  jeg  bad  en  Gæst,  leved  ganske  stille, 

Blev  jeg  halvvejs  dog  ædt  ud  af  mit  Hus  det  lille, 

Saa  jeg  kan  ej  byde  stort,  skøndt  jeg  gerne  vilde. 

Dog  —  den  skal  faa  min  Nattero, 

Som  kan  mig  det  forklare, 

Hvorfor  jeg  skal  hver  Midienat 

Omkring  et  Vandhul  fare. 

At  Palle  Glob  og  Erik  Paa 

Det  skulle,  kan  jeg  godt  forstaa : 

De  var  saa  lidet  fromme, 

De  doble  nu,  endskøndt  til  Hest, 

Om  svalest  Sted  og  Døren  næst, 

Naar  de  til  Helved  komme. 

Og  Kongen,  han,  som  løber  gal  ved  mørke 

•  Nattetide 
Og  raaber  paa  en  Pige,  som  for  Aar  og  Dage  siden 
Med  Engle  og  med  Vildgæs  fløj,  han  maa  med 

Rette  ride ; 
Thi  han  var  altfor  raa  oprigtig. 
Og  man  maa  være  højst  forsigtig 
Og  tage  mægtigt  sig  i  Agt, 
Naar  man  er  Nar  hos  slig  en  Magt 
Som  ham,  der  bor  hinsides  Maanen. 
Men  at  jeg,  Klaus  Nar  til  Farum, 
Jeg,  som  troede,  at  de  Døde 
Vare  fri  for  Legemsmøde, 
At  Ens  Støv  blev  Aandens  Anker, 
Saa  i  Fred  man  sine  Tanker 

Kunde  samle  til  den  store 

Hoffest,  som  BroV  Knud  har  sagt 

Blæses  ind  med  Guldbasuner, 

Hvor  vi  Gode  vel  ved  Magt 

Æde  Onde  som  Kapuner, 

Ak,  at  jeg  paa  en  Fole  galen 

Med  min  Næse  vendt  imod  Halen 

Skal  humpe  om,  mens  Folk  er  i  Senge, 

Var  ej  det  for  sent,  jeg  vilde  mig  hænge ! 

O,  men  hvor  sødt  det  skal  smage  forvist, 

Naar  jeg  nu  dog  bliver  salig  tilsidst. 

Vel  har  jeg  syndet  lidt  mer  end  de  fleste, 

Kan  dog  vel  snakke  mig  fra  det  meste : 

Hvem  gav  den  nøgne  Sandhed  Klæder 

Og  tog  dens  Prygl  paa  Vej  og  Stræder? 

Jo  —  i  Fald  der  er  Billighed  til, 

Saa  maa  jeg  bænkes  i  Himmerigs  Sale,  .  . 

Naa,  hvor  jeg  dér  skal  Værten  bagtale! 

VALDEMAR 

Nu  lér  du  deroppe. 

Du  strenge  Dommer! 

Men  dette  drage  du  dig  til  Minde, 

Naar  Dommedag  kommer : 

E  n  Sjæl  er  elskende  Mand  og  Kvinde. 

Du  river  ikke  vor  Sjæl  i  tvende, 

Til  Helved  mig  og  ti!  Himlen  hende! 

Thi  da  faar  jeg  Magt, 

Da  splitter  jeg  din  Englevagt 

Og  sprænger  med  min  Jagt 

I  Himmerige  ind. 

VALDEMARS    MÆND 

Hanen  løfter  sit  Hoved  til  Gal, 

Har  alt  Dag  i  Kroppen, 

Og  Morgenduggen  driver,  rød 

Af  Rust,  fra  vore  Sværd. 

Omme  er  Tiden : 

Graven  kalder  med  aaben  Mund, 

Og  Jorden  suger  al  lyssky  Rædsel. 

Synker,  synker! 

Livet  kommer  i  Magt  og  Glans 

Med  Daad  og  bankende  Hjerter, 

Og  vi  er  Dødens, 

Sorgens  og  Dødens, 

Smertens  og  Dødens. 

Til  Gravs !  til  Gravs !  til  drømmesvanger  Ro  — 

O,  Rk  i  Fred  vi  hvile! 

IX 

SOMMERVINDENS  VILDE  JAGT 

Stolt  Henrik  og  Fru  Gaaseurt,  tag  blot  jer  i  Agt! 

Nu  begynder  Sommervindens  vildene  Jagt : 

Søen  gnistrer  som  Sølv  i  dens  Spor, 

Myggene  Sivskoven  bange  forlade  ; 

Det  er  meget  værre,  end  I  tror, 

Hu,  hvor  det  ler  nu  i  Bøgenes  Blade! 

Træk  det  grønne  om  Hagen ! 

Der  er  St.  Hansorm  med  Ildtunge  rød 

Og  Engtaagen,  det  er  en  Sky,  der  er  død  ; 

Hvilken  Bølgen  og  Gyngen, 

Hvilken  Ringen  og  Syngen  : 

Kornvangens  Guldaks  slaar  den  lede  Vind 

Mod  hinanden,  saa  det  klinger ; 

Edderkoppen  spiller  paa  sit  Strængespind 

Med  de  lange  Ben,  saa  det  springer. 

Duggen  triller  med  Klang  fra  Tue, 

Stjærneskud  flyve  fra  Himmelbue, 

Sommerfuglen  flygter  med  Larm  gennem  Hækken, 

Frøen  springer  langt  ud  i  Bækken. 

—  Tys!  hvad  tyder  nu  dens  Færd? 

Hvert  et  vissent  Løv  den  vender. 

Ak,  den  søger  Eders  Frænder: 

Vaarens  blaahvide  Strøm  af  Blommer, 

Jordens  flygtige  Drøm  om  Sommer. 

Længst  er  de  Jord  ! 

Men  nu  svinger  den  op 

Over  Træernes  Top, 

Thi  opstanden  den  tror 

Hr  det  drømfine  Flor, 

Og  i  sælsomme  Toner 

Den  dem  hilser  igen 

I  de  lovrige  Kroner. 

—  Se  saa !  nu  er  det  snart  forbi. 

Den  hvirvler  hen  ad  luftig  Sti 

Mod  Søens  blanke  Flade, 

Og  dér  i  tusind  Vovers  Dans 

I  blege  Stjerners  Genfærdsglans 

Den  vugges  blidt  til  Hvile 

Hvor  her  blev  tyst ! 

Ak,  var  det  lyst ! 

O  sving,  Mariehone,  sving  dig  fra  din  Blomstertue 

Og  bed  om  fagert  Solskinsliv  alt  hos  din  fagre  Frue ! 

Alt  danse  Bølgerne  om  Næs, 

Alt  trækker  stribet  Snegl  paa  Græs  ; 

Nu  vaagner  Skovens  Fugleflok, 

Og  Blomsten  ryster  Dug  af  Lok 

Og  spejder  efter  Sol. 

3» 

Vaagner,  vaagner,  alle  Blommer, 
Solen  kommer ! 
Alt  i  Øst  i  Farvestrømme 
Hilse  os  dens  Morgendrømme! 
Snart  den  af  de  dunkle  Vande 
Smilende  opstaar, 
Stryger  fra  sin  lyse  Pande 
Rige  Straalehaar ! 

IN  ARABESK 


Har  du  faret  vild  i  dunkle  Skove? 

Kender  du  Pan? 

Jeg  har  følt  ham, 

Ikke  i  de  dunkle  Skove, 

Mens  alt  Tiende  talte. 

Nej !  den  Pan  har  jeg  aldrig  kendt, 

Men  Kærlighedens  Pan  har  jeg  følt,  — 

Da  tav  alt  Talende. 

I  solvarme  Egne 

Vokser  en  sælsom  Urt, 

Kun  i  dybeste  Tavshed 

Under  tusinde  Solstraalers  Brand 

Aabner  den  sin  Blomst 

I  et  flygtigt  Sekund. 

Den  ser  ud  som  en  gal  Mands  Øje, 

Som  et  Ligs  røde  Kinder : 

Den  har  jeg  set 

I  min  Kærlighed. 

Hun  var  som  Jasminens  sødt  duftende  Sne, 
Valmueblod  randt  i  hendes  Aarer, 
De  kolde,  marmorhvide  Hænder 


38  -  J.  P.  JACOBSEN  :  DIGTE 


Hvilede  i  hendes  Skød 

Som  Vandliljer  i  den  dybe  Sø. 

Hendes  Ord  faldt  blødt 

Som  Æbleblomstens  Blade 

Paa  det  dugvaade  Græs ; 

Men  der  var  Timer, 

Hvor  de  snoede  sig  kolde  og  klare 

Som   Vandets   stigende   Straale. 

Der  var  Suk  i  hendes  Latter, 

Jubel  i  hendes  Graad  ; 

For  hende  maatte  Alt  bøje  sig,  — 

Kun  tvende  turde  trodse  hende, 

Hendes  egne  Øjne. 


Af  den  giftige  Liljes 

Blændende  Kalk 

Drak  hun  mig  til. 

Ham,  der  er  død, 

Og  ham,  der  nu  knæler  ved  hendes  Fod. 

Med  os  alle  drak  hun 

—  Og  da  var  Blikket  hende  lydigt  — 

Loftets  Bæger  om  usvigelig  Troskab 

Af  den  giftige  Liljes 

Blændende  Kalk. 

Alt  er  forbi  I 

Paa  den  snedækte  Slette 

I  den  brune  Skov 

Vokser  en  enlig  Tjørn. 

Vindene  eje  dens  Løv : 

Et  for  et, 

Et  for  et, 

Drypper  den  de  blodrøde  Bær 

Ned  i  den  hvide  Sne, 

De  glødende  Bær 

I  den  kolde  Sne.  — 

Kender  du  Pan ! 

[LLEN 

Der  aabnes  en  Dør, 

Og  der  lysner  et  Lin 

1  Maanens  dæmpede  Skær. 

Og  det  blavrer  afsted 

Imod  Bondens  Stald, 

Hvor  Hestenes  Hove 

Mod  Gulvets  Sten 

Skramle  Gnister  døsige  frem. 

Det  famler  ved  Slaaen. 

Og  Døren  gaar  op, 

Og  Linet  svinder 

I  Varmens  fugtige  hvide  Damp. 

Det  var  Bondens  Datter, 

Det  var  Ellen! 

Stakkels  Ellen, 

Hun  har  ingen  anden  Sjæl 

End  sine  klare  Øjne, 

Véd  ikke  hvad  og  véd  ikke  hvi 

Mer  end  den  fattige  Klinte, 

Véd  ej,  om  Regnen  er  lys  og  varm 

Og  Solstraalen  fugtig  og  kold, 

Fatter  ej  Miner  og  fatter  ej  Ord, 
Sender  den  sidste  Lyd,  hun  liar  hørt, 
Død  fra  sin  Mund  som  et  Ekl^o, 
Enten  det  saa  er  Hønens  Kluk 
Eller  Moderens   graadtunge   Stemme. 

Hun  løser  en  Hest, 

Og  hun  leder  den  frem. 

Men  Dyret  skælver ; 

Sænkende  sit  Hoved  stirrer  det  vildt 

Og  klemmer  sine  Hove 

I  sælsom  Rædsel 

Mod  jorden  fast, 

Som  om  det  fattede,  at  dets  Fører 

Var  mere  bunden,  mindre  Herre, 

Mere  hjælpeløs  end  det  selv. 

Hun  hæver  sig  op  paa  dets  Ryg 

Og  afsted  det  staar 

Gennem  tætte  Straa, 

Gennem  Engens  Rør 

Ud  over  den  mørke  Hede. 

Pigens  Arm  er  om  Hestens  Hals, 

Og  hendes  Lokker  og  Dyrets  Manke 

Vildsomt  blandede  flagre. 

Op  ad  Bakke,  ned  i  Kløft, 

I  rastløs  Fart ! 

Der  flyver  Skum  fra  Hestens  Mund, 

Det  stænker  op  fra  den  duggede  Lyng, 

Sand  hvirvler  fra  Klit, 

Vejen  frem  og  Vej  tilbage 

Paa  kryds,  paa  tværs, 

Paa  alle  Led. 

Saa  stander  Færden  den  lange  Nat 

Til  Gry  og  Død. 

Var  det  nu  kun  et  Vanvidsridt, 
Eller  var  det  et  Legem,  der  rased  efter  at  fange 

sig   Sjæl? 
Er  der  bag  disse  blinkende  Stjerner  Øjne, 

der  vaage? 
Er  der  mere  Liv  end  Jordens? 

SERAILLETS  HAVE 

Rosen  sænker  sit  Hoved,  tungt 

Af  Dug  og  Duft, 

Og  Pinjerne  svaje  saa  tyst  og  mat 

I  lumre  Luft. 

Kilderne  vælte  det  tunge  Sølv 

1  døsig  Ro, 

Minareterne  pege  mod  Himlen  op 

I  Tyrketro, 

Og  Halvmaanen  driver  saa  jævnt  afsted 

Over  det  jævne  Blaa, 

Og  den  kysser  Rosers  og  Liljers  Flok, 

Alle  de  Blomster  smaa 

I  Seraillets  Have, 

I  Seraillets  Have. 

En  Aften  jeg  mindes  for  alle, 
Mindes  den  grant,  vemodig  stolt 
Og  jublende  ydmyg.  — 
Tyst  var  der  i  Stuen, 
Syngende  Tavshed  ; 
Lampens  Skær  faldt  saa  klart  og  mildt 
Over  de  fine  dejlige  Træk  ; 
Og  jeg  saa'  —  men  ikke,  at  Lyset  faldt 
Over  de  fine,  dejlige  Træk  — 
Nej !  det  var,  som  min  Sjæl 
Vugged  i  skabende  Vælde 
Aasynet  frem  af  Lysets  skælvende  Strøm. 
Og  Øjnene  saa'  paa  mig  saa  længselsm.ilde, 
At  min  Tanke  hvisked'  i  sælsomt  Mod, 
At  jeg  var  værd  at  eje  .  .  . 
Saa  drog  Trækkene  ind  i  Skyggen. 
Ej  Ord  blev  talt, 
.    Ord  var  for  tunge  for  min  Tanke  ; 
Og  Haandtryk  ikke  vekslet, 
Thi  ej  jeg  mindedes,  at  jeg  var  til. 
Og  dog  jeg  véd,  vi  to  vi  høre  sammen, 
At  aldrig  noget  vil  os  kunne  skille, 
Var  hint  Sekund  endog  vort  sidste  Møde. 

ML  AGNES 

Alle  mine  Ønsker  du  véd  er  dine  Savn, 

Alle  mine  Tanker  jeg  døber  i  dit  Navn, 

Alle  mine  Ord  jeg  lytter  fra  din  Læbe. 

Men  ønsker  jeg  vildt 

Og  tænker  jeg  hvast 

Eller  falde  mine  Ord  for  tunge, 

Saa  tro  mig  svag,  tro  mig  ej  slet! 

Tro,  at  jeg  end  af  Kampene  træt 

Hildes  i  gamle  Forvildelsers  Næt ! 

Tal  saa  til  mig  blødt  og  stille 

Dine  lyse  milde   Ord, 

Hvor  Taarerne  glimtende  bæve, 

Drag  mig  saa  med  det  lette  Flor 

Af  din  Tankes  lydløse  Suk.    • 

O !  men  stæng  for  Øjets  Taare, 

Stæng  for  Barmens  mindste  Suk ! 

Thi  Taaren  ses.  Sukket  høres. 

Og  at  jeg  dig  har  Smerte  voldet 

Maa  vel  jeg  ane,  men  aldrig  vide, 

Aldrig  vide! 

N 


ÆVNER  MIN  TANKE  DIG 

Nævner  min  Tanke  dig,  — 

Rødmer  min  Kind, 

Knyttes  min  Haand 

Og  dirrer  min  Læbe. 

En  Duft  af  Dug  paa  nysudfoldet  Løv, 

De  lette  Skygger  af  en  nøgen  Busk, 

Et  rødgult  Solblink  over  fjerne  Ruder, 

En  Haand,  der  springer  fra  min  Skulder, 

To  Læber,  der  i  Angst  og  Smerte, 

Men  lydløst,  hurtigt  briste  fra  hinanden, 

Alt  gaar  forbi  mig  i  et  kort  Sekund. 

Saa  er  det  Nat, 

Og  oppe  mod  en  dunkel  Himmel, 

Af  Aander  baaret,  dem  mit  Øje  ser 

Kun  som  en  mørknet,  men  dog  lødløs  Krusning, 

Ligger  du  som  gydt  henover  Luften. 

Din  Dragt  er  hvid  og  ubevægelig, 

Din  Arm  er  over  dit  Aasyn  bøjet, 

Kun  Mundens  Smertedrag  er  ikke  dulgte. 

Saaledes  skuer  jeg  dig  langsomt  svinde, 

Imedens  jeg  og  Jorden  synke. 


D 

ET  ER  STÆVNEMØDETS  TIME 

Det  er  Stævnemødets  Time ! 

Det  er  Stævnemodets  Time ! 

I  en  stor  og  gylden  Stime 

Stryger  Lyset  fra  min  Lampe 

Over  Haven,  over  Hegnet,  over  langt,  langt  bort. 

Og  det  loicker  og  det  drager  ? 

Ja  det  lokker  og  det  drager, 

Ved  hans  Hjerte  det  ham  tager, 

Til  hans  Kind  det  Blodet  jager. 

Og  med  længselslyse  Blikke 

Og  med  elskovsdrukne  Tanker 

Iler  frem  han  utaalmodigt 

Som  en  Stormvind,  som  en  Bølge, 

Som  hans  Skygge, 

Som  ham  selv. 

Og  jeg  glædes,  og  jeg  ængstes, 

Bliver  rød  og  bliver  bleg. 

Ganske  stille  vil  jeg  sidde, 

Jeg  vil  nynne. 

Hvis  jeg  kunde! 

Men  jeg  mangler  næsten  Aande. 

Ganske  stille  vil  jeg  sidde, 

Jeg  vil  stirre  paa  hans  Billed. 

Nu  han  kommer  —  kommer  ikke, 

Nu  han  kommer  —  kommer  ikke, 

Kommer  ikke  —  kommer  ikke. 

O  hvor  stille!  Jeg  fortvivler.  — 

Haahaa  haa  og  saa  saa  saa ! 

Jeg  ler  af  din  Skønhed 

Din  Elskov  og  min  Tro, 

Jeg  ler  af  din  Tro  og  min  Elskov ! 

Hvis  du  vidste,  hvor  rig  jeg  var  med  dig! 

Hvis  du  vidste !  .  .  . 

^RÆKENLAND 

Marmoret  er  hvidt, 

Men  det  lyser  ikke. 

Søjlerne  er  slanke, 

Men  de  knejser  ikke. 

Kapitælernes  frodige  Pragt  er  svunden. 

Akantiisløvet  har  rullet  sig  sammen, 

Er  visnet  og  faldet, 

Smuldrende  blander  det  sit  Støv  med  Plintens. 

Og  de  gyldne  Skaaler  er  tomme, 

Deres  Malm  har  intet  Mæle. 

Hebe  har  kun  Taarer, 

Bakkos  har  kun  Vinløv, 

Døsigt  lege  Pantrene  med  Thyrsen. 

Af  Ælde  ryster  Zeus 's  lokketunge  Hoved, 

Posejdon  fægter  sælsomt  i  Luften  med  sin  Trefork, 

Og  Phøbus  ser  bedrøvet  efter  Solen  ; 

De  ledige  Hestes  Hove 

Trampe  paa  den  strengløse  Lyre. 

Muserne  slumre. 

Gratierne  er  skilte. 

Men  Lauren  har  alle  sine  Blade. 

Mellem  de  Søjler  staar  der  en  Laure 

Stærkstammet,   lavstammet,  storkronet  og  bred. 

Nedover  Søjlerne,  rodfæstet  i  dem, 

Løbe  de  tomede  Ranker, 

Leger  det  flimrende  Løv 

Af  den  Plante,  hvis  purpurgyldne  Roser 

Alle  Sydens  Kvinder  elske. 

Mange  Mænds  Vej  gaar  forbi  de  Søjler, 

Alle  Mænds  Blikke  vogte  paa  Rosen. 

Mange  Blomster  bær'  den, 

Og  højt  er  de  baarne, 

Dog  før  Dagen  vel  er  kommen, 

Er  dens  Blomsterrigdom  delt. 

Men  Lauren  har  alle  sine  Blade. 

gRYLLUPSSANG 

Livsranken  bugter  fyldig  sig  og  frodig 

Frem  for  jer  Sans  ; 

Haabets  det  rige  Lys  omslynger  modig 

Druernes  Krans  : 

Farver  i  Live  spiller  under  Løvet, 

Hvilende  Toner  svulme  frem  til  Lyd. 

Grib  det  Alt  og  øv  det ! 

Lev  det  og  nyd ! 

Ungdommens  Almagt  syder  ier  i  Aarens 

Ilddrukne  Kraft, 

Længes  at  skabe  og  i  Gerning  baaren 

Skue  sin  Saft. 

Spænd  da  jer  Verdens  dristigt  brudte  Buer, 

Slyng  da  dens  slanke  Søjler  imod  Sky  ; 

Fyld  med  Hjertets  Luer 

Verden  den  ny! 

RABESK 


Til  en   Haandtegning  af  Michel  Angelo.   (KvindeproflI    med 
sænkede     Blikke    i    Gangen    mellem    Pitti    og    Ufflcierne.) 

Tog  Bølgen  Land? 

Tog  den  Land  og  sived  langsomt, 

Rullende  med  Grusets  Perler, 

Atter  ud  i  Bølgers  Verden? 

Nej !  den  stejled  som  en  Ganger, 

Løfted  højt  sin  vaade  Bringe  ; 

Gennem  Manken  gnistred  Skummet 

Snehvidt  som  en  Svanes  Ryg. 

Straalestøv  og  Regnbu'taage 

Sitred  op  igennem  Luften : 

Ham  den  kasted, 

Ham  den  skifted. 

Fløj  paa  brede  Svanevinger 

Gennem  Solens  hvide  Lys. 

Jeg  kender  din  Flugt,  du  flyvende  Bølge  ; 

Men  den  gyldne  Dag  vil  segne, 

Vil,  svøbt  i  Nattens  dunkle  Kappe, 

Lægge  sig  træt  til  Hvile, 

Og  Duggen  vil  glimte  i  hans  Aande, 

Blomsterne  lukke  sig  om  hans  Leje, 

Før  du  naa'r  dit  Maal. 

—  Og  har  du  naa't  det  gyldne  Gitter 

Og  stryger  tyst  paa  spredte  Vinger 

Henover  Havens  brede  Gange, 

Henover  Laurers  og  Myrthers  Vover, 

Over  Magnoliens  dunkle  Krone, 

Fulgt  af  dens  lyse,  roligt  blinkende, 

Fulgt  af  dens  stirrende  Blomsterøjne, 

Nedover  hemmeligt-hviskende  Iris, 

Baaret  og  dysset  i  graadmilde  Drømme 

Af  Geraniernes  Duft, 

Af  Tuberosers  og  Jasminers  tungtaandende  Duft, 

Baaret  mod  den  hvide  Villa 

Med  de  maanelyse  Ruder, 

Med  dens  Vagt  af  høje,  dunkle, 

Høje,  trolige  Cypresser, 

Da  forgaar  du  i  Anelsers  Angst, 

Brændes  op  af  din  skælvende  Længsel, 

Glider  frem  som  en  Luftning  fra  Havet, 

Og  du  dør  mellem  Vinrankens  Løv, 

Vinrankens  susende  Løv, 

Paa  Balkonens  Marmortærskel, 

Mens  Balkongardinets  kolde  Silke 

Langsomt  vugger  sig  i  tunge  Folder, 

Og  de  gyldne  Drueklasser 

Fra  de  angstfuldt-vredne   Ranker 
Fældes  ned  i  Havens  Græs. 

Glødende  Nat! 

Langsomt  brænder  du  henover  Jorden ; 
Drømmenes  sælsomt  skiftende  Røg 
Flakker  og  hvirvles  afsted  i  dit  Spor, 
Glødende  Nat! 

—  Viljer  er  Voks  i  din  bløde  Haand, 

Og  Troskab  Siv  kun  for  din  Aandes  Pust! 

Og  hvad  er  Klogskab  lænet  mod  din  Barm? 

Og  hvad  er  Uskyld  daaret  af  dit  Blik, 

Der  intet  ser,  men  suger  vildt 

Til  Stormflod  Aarens  røde  Strøm, 

Som  Maanen  suger  Havets  kolde  Vande? 

—  Glødende  Nat! 
Vældige,  blinde  Mænade! 

Frem  gennem  Mulmet  blinker  og  skummer 
Sælsomme  Bølger  af  sælsom  Lyd : 
Bægeres  Klang, 

Staalets  hurtige,  syngende  Klang, 
Blodets  Dryppen  og  Blødendes  Rallen 
Og  tykmælt  Vanvids  Brølen  blandet 
Med  purpurrøde  Attraas  hæse  Skrig   .  .  . 

—  Men  Sukket,  glødende  Nat? 

Sukket,  der  svulmer  og  dør, 
Dør  for  at  fødes  paany, 
Sukket,  du  glødende  Nat? 

Se,  Gardinets  Silkevqver  skilles. 

Og  en  Kvinde  hø)  og  herlig 

Tegner  mørk  sig  mod  den  mørke  Luft. 

—  Hellige  Sorg  i  dit  Blik, 
Sorg,  der  ej   kan  hjælpes, 
Haabløs  Sorg, 
Brændende,  tvivlende  Sorg. 

—  Nætter  og  Dage  summe  over  Jorden, 
Aarstider  skifte   som   Farver  paa   Kind, 
Slægter  paa  Slægt  i  lange,  mørke  Bølger 
Rulle  over  Jord, 

Rulle  og  forgaa, 

Aledens  langsomt  Tiden   dør. 

Hvorfor    Livet  ? 

Hvorfor  Døden? 

Hvorfor  leve,  naar  vi  dog  skal  dø? 

Hvorfor  kæmpe,  naar  vi  véd,  at  Sværdet 

Dog  skal  vristes  af  vor  Haand  en  Gang? 

Hvortil  disse  Baal  af  Kval  og  Smerte : 

Tusind  Timers  Liv  i  langsom  Liden, 

Langsom  Løben  ud  i  Dødens  Liden? 

Er  det  din  Tanke,   høje   Kvinde? 

Tavs  og  rolig  staar  hun  paa  Balkonen, 
Har  ej  Ord,   ej  Suk,  ej   Klage, 
Tegner  mørk  sig  mod  den  mørke  Luft 
Som  et  Sværd  igennem  Nattens  Hjerte. 

gNGLEN   ASALI 

Om  Perlerader  vare  Strænge 

Paa  min  tonende  Gige, 

Og  en  Maanestraale  Buen, 

Der  lod  Tonerne   klare  fremstige, 

Glemmer  jeg  dog  aldrig,  hvad  der  klang 

I  mit  Hjerte,  den  Gang 

Første  Gang  af  alle  Ordets  Engel 

Svæved  mig  forbi  i  Morgenrøden.  — 

Glødende  faldt  Lyset  over  Lok  og  Vinge, 

Og  det  spejled  sig  blankt  i  hans  blanke  Klinge 

Morgenvinden  suste  i  hans  Dragt, 

Blottede  hans  Lemmers  marmorhvide  Pragt. 


De  er  skønne.  Ordets  Engle, 
Og  til  Kampen  altid  rede. 
Derfor  bærer  ogsaa  Sværd  de 
i  en  gylden,  slangesiret  Skede  . 

ET  HAR  SERAFERNE 

Det  har  Seraferne  .- 

Seraferne  har  rullet  bort  de  blanke  Stjerner 

Og  foldet  Mørket  ned  om  Jordens  Skuldre, 

Har  stænket  Dug  henover  Dal  og  Hoje 

Og  hængt  de  gyldne  Skyer  op  i  Østen. 

Hver  Ting  er  rede,  Jord  og  Himle  vente 

Og  Solen  bier  blussende  bag  Bjærge 

Paa  Vinket  fra  Gud  Herrens  Herskerthrone .  . 

I  ØFT  DE  KLINGRE  GLASPOKALER 

Løft  de  klingre  Glaspokaler, 
Som  Burgunder-Bølger  maler 
Røde  som  en  mørk  Rubin. 

En  svunden  Dag, 

En  svunden  Tid 

Vaagner  igen  i  mit  Minde. 

Nu  Dæmringen  kvælder, 

Og  Jorden  har  vendt 

Sig  bort  ifra  Sollysets  Strømme. 

Vilde  Rose  ved  Alfarvej, 

Vinrose,  Vinrose! 

Vilde  Rose  ved  Alfarvej, 
Hvor  er  vor  lyse  Sommernats  Drøm? 
Svunden  som  Tonernes  flygtige  Strøm? 

Vinrose,  Vinrose! 

|ILKESKO  OVER  GYLDEN  LÆST 

Silkesko  over  gylden  Læst! 

Jeg  har  mig  en  Jomfru  fæst'! 

Jeg  har  mig  en  dejlig  Jomfru  fæst'! 

Ingen  er  som  hun  paa  Guds  sollyse  Jord, 

Ikke  en  eneste  en. 

Som  Himlen  i  Syd  og  som  Sneen  i  Nord 

Er  hun  ren. 

Men  der  er  Jorderigs  Fryd  i  min  Himmel, 

Og  Flammer  der  staar  af  min  Sne. 

Ingen  Sommers  Rose  er  rødere, 

End  hendes  Øje  er  sort ... 

*AARNVÆGTERSANG 

Nu  er  det  Nat, 

Og  Skellet,  som  blev  sat 

Af  Gud  vor  Herre,  inden  Tiden  blev. 

Imellem  Lysets   klare  Sø 

Og  Mulmets   mørke   Hav, 

Det  Skel  er  flyttet  fra  sin  Grund  — 

Kun  for  en  Stund, 

Vel  tør  vi  ydmygt  haabe. 

End  glimter  i  det  fjerne  Vest 
Et  Skær  fra  Lysets  tætte  Vande, 
Men  de  er  stædt  ej,  heller  fæst 
Og  ville  brat  henrinde. 

I  Folk  i  Borg  og  Fæste, 
I,  som  paa  Veje  færdes, 
Og  I  paa  salten  Sø, 
Tager  til  at  bede. 
Inden  Dagens  Møde 
Brat  faar  Overhaand. 

1  tage  til  at  lede 

Jere  Tanker  fra  Hus  og  Hjem 

I  lade  jert  Hjerte  drive 

Dem  imod  Himlen  frem. 

Thi  Herren  er  god  og  miskundelig 

Nu  og  evindelig. 

Herre,  nu  komme  de 

Gode  og  Onde, 

Syge  og  Sunde, 

I  Raab  og  Tale, 

I  Suk  og  i  Korsets 

Hellige  Tegn. 

Du  høre  dem  alle  efter  din  Naade, 

Bønhøre  dem  efter  din  Vilje, 

Du  lade  dem  kristeligen  bede ! 

MKRING  MIT  BILLED 

Liglagner  i  Festons  omkring  mit  Billed 
Og  mørk  Cypres  og  Pil,  men  ingen  Palmer; 
En  Haandfuld  Liljer  slidt  af  deres  Stængel 
Med  graalig  Aske  paa  de  hvide  Blade ; 
Og  knuste  Urner,  nedadvendte  Fakler, 
Kridhvide  Dødningben  og  sorte  Faner ; 
Men  ingen  Hænder  slutted'  i  hinanden 
Og  ingen  Sommerfugl  i  Flugt  mod  Himlen! 

[ANDSKAB 

En  vidtstrakt  Hede  med  mossede  Sten, 
Lidt  blinkende  Vand  i  det  Fjerne, 
En  gulrød  Stribe  hvor  Solen  gik  ned, 
En   eneste   skælvende   Stjerne. 

Og  sælsomt  susende  Aftenens  Vind 
Saa  langeligt  sukkende  aander, 
Som  kæred  mindeligt  i  den  en  Sjæl 
For  jordiske  Veer  og  Vaander. 

Da  Solen  vaagned  vel  tusinde  Haab 
Strøg  fremad  paa  dristige  Vinger  ; 
Hvem  véd  om  ikke  den  sukkende  Vind 
De  Saare  og  Stækkede  bringer? 

Hvem  véd  om  ikke  de  samle  sig  her 
Som  Fugle  ved  Efteraarstrækket, 
Og  prøve :  haver  end  Vingerne  Kraft 
Mon,  eller  er  evigt  de  stækket? 

Og  mange  kende  sig  længst  paa  Gled 
Ad  Dødens  forstummende  Strømme ; 
De  Andre  letter  i  Flok  efter  Flok 
At  læges  i  Menneskers  Drømme. 


M 

ARINE 

Frem  under  Haarets  ravnsorte  Sky'r 

Øjnenes  blinkende  Tvillingefyr 

Straaler  og  flyr. 

Aandedrags-Luftninger  lune  og  blide 

Henover  Skuldrenes  Klipper  de  hvide 

Sagtelig  glide. 

Mens  imod  Dragtens  Kniplingekyst 

Svulmende  vugges  det  bølgende  Bryst 

Skumhvidt,   men  tyst. 

—  Ak  om  der  lød  dog 

Smeltende  blød  og 

Daarende  mild, 

Hen  til  sig  dragende, 

Kærlighedsklagende 

Havfruesang ! 

P 


OLKA 

Cendrée  og  lille, 

Frisk  og  fin 

Som  nys  udsprungne  Blade, 

Med  Øjne  milde, 

Let  Carmin 

Paa  Kindens  hvalte  Flade. 

I  Haaret  Roser, 

Gyldent   Tant 

Om  Hals  og  hvide  Arme, 

I  Barm  Mimoser, 

Dragtens  Kant 

Med  Dun  af  Svanebarme. 

Og  selve   Roben : 

Formen  ny, 

Et  Stof  med  Striber  blanke, 

Som  støbt  foroven. 

Men  en  Sky 

Fra  Bæltets  gyldne  Skranke. 

I  dybe  Tanker  — 

Saadan  staar 

Hun  lænet  op  mod  Karmen, 

Og  Hjertet  banker, 

Pulsen  slaar, 

Uroligt  bølger  Barmen. 

Og  Vinden  hviner, 

Regn  og  Slud 

Slaar  haardt  mod  dugget  Rude. 

Med  spændte  Miner 

Ser  hun  ud. 

Hvad  søger  hun  derude? 

„Ak!  de  charmante 

Blomster  vist 

Vil  visne,  før  ;eg  danser. 

Der  er  den,  Tante, 

Hør!   Jo  vist  — 

Jo,  det  er  her,  den  standser." 

pjAR  DAGEN  SANKET  AL  SIN  SORG 

Har  Dagen  sanket  al  sin  Sorg 

Og  grædt  den  ud  i  Dug, 

Saa  aabner  Natten   Himlens  Borg 

Med  evigt  Tungsinds  tavse  Sorg. 

Og  en  for  en 

Og  to  for  to 

Gaa   fjerne  Verd'ners   Genier  frem 

Af  Himmeldybets  dunkle  Gem. 

Og  højt  over  Jordens  Lyst  og  Elende 

Med  Stjernekerter  højt  i  Hænde 

Skride  de  langsomt  hen  over  Himlen. 

De  Fodtrin  skifte 

Med  Sorg  i  Sinde  .  .  . 

Underligt  vifte 

For  Rummets  kolde  Vinde 

Stjernekerternes   flakkende   Flammer. 


I.  P.  lACOBSEN:  DIGTE  -69 


RMELIN  ROSE 


Se,   der  var  en  Gang  en  Konge, 

Mangen  Skat  han  kaldte  sin, 

Navnet  paa  den   allerbedste 

Vidste  hver  var  Irmelin, 

Irmelin  Rose, 

Irmelin  Sol, 

Irmelin  alt,  hvad  der  var  dejligt. 

Alle  Ridderhjælme  spejled 

Hendes  Farvers  muntre  Pragt, 

Og  med  alle  Rim  og  Rytmer 

Havde  Navnet  sluttet  Pagt: 

Irmelin   Rose, 

Irmelin  Sol, 

Irmelin  alt,  hvad  der  var  dejligt. 

Hele  store  Bejlerflokke 

Der  til  Kongens  Gaarde  for. 

Bejlede  med  ømme  Lader 

og  med  blomsterfagre  Ord : 

Irmelin  Rose, 

Irmelin  Sol, 

Irmelin  alt,  hvad  der  er  dejligt! 

Men  Prinsessen  jog  dem  fra  sig 

(Hjertet  var  saa  koldt  som  Staal), 

Lastede  den  enes  Holdning, 

Vrænged  ad  den  andens  Maal. 

Irmelin   Rose, 

Irmelin  Sol, 

Irmelin  alt,  hvad  der  er  dejligt! 

JVIG 

Evig  og  uden  Forandring 
Er  kun  det  Tomme. 
Alt,  hvad  der  var  og  der  er 
Og  hvad  der  skal  komme, 
Vækkes,  spirer  og  fødes, 
Skifter,  ældes  og  dødes. 

Kloder  have  vandret 

Hvor  Kloder  nu  vandre. 

En  Gang  i  Tiderne 

Kommer  der  andre. 

Hvad  der  er  Livets  maa  gaa  og  komme, 

Evig  er  ene  Rummet  det  tomme. 

;enrebillede 

Pagen  højt  paa  Taarnet  sad, 

Stirred  ud  saa  vide, 

Digted  paa  et  Elskovskvad 

Om  sin  Elskovskvide, 

Kunde  ikke  faa  det  samlet, 

Sad  og  famled 

Nu  med  Stjerner,  nu  med  Roser  — 

Intet  rimed  sig  paa  Roser  — 

Satte  fortvivlet  saa  Hornet  for  Mund, 

Knugede  vredt  sit  Værge, 

Blæste  saa  sin  Elskov  ud 

Over   alle   Bjærge. 

ANDSKAB 


Stille,  du  elskede  Kvinde! 
Tyst  maa  vi  træde,  vi  to. 
Der  sover  en  Sang  her  inde 
I  Skovens  natlige  Ro. 

Stille  er  Vov^r  og  Vinde, 
Tavs  er  hver  Sangfuglemund, 
Tiende  Kilderne  rinde 
Blankt  over  mossede  Bund. 

Maanestraalerne  spille 
Tyst  mellem  Bøgene  frem, 
Langs  ad  Stierne  stille 
Blunder  en  lyslig  Bræm. 

Sølvskyen  selv  deroppe 
Hviler  paa  Vingen  bred. 
Højt  over  Træernes  Toppe 
Skuer  den  lyttende  ned. 

Stille  er  Vover  og  Vinde, 
Tyst  maa  vi  træde,  vi  to. 
Der  sover  en  Sang  her  inde 
I  Skovens  natlige  Ro. 


74  -  J.  P.JACOBSEN:  DIGTE 


pAUSTINA  OG  FAUST 

(Et  Fragment). 

1.  KAPITEL 
En  Celle  i  et  Nonnekloster.  I  Baggrunden  et  simpelt  Leje,  hvor- 
paa  et  Dødningehoved  og  en  Bodssvøbe  ligge.  I  Forgrunden  et 

stort  Krucifiks. 

FAUSTINA 

(Staar  ved  det  aabne  Vindu). 

Nej  der  er  ingen  Kristendom  i  dette, 

Ej  Sønderknuselse  og  stille  Suk, 

Ej  Myrrhakvalm  og  tunge  Salmetaager, 

0  hvilken  Aften  dog,  hvor  vild  og  smuk ! 
Det  er  ej  Martyrblod,  der  Vesten  farver. 
Det  Mulm,  der  synker,  aander  ikke  Fred, 
Der  er  ej  Bøn  i  disse  Fløjtetoner, 

Her  knirker  ikke  Korsets  tørre  Ved. 

1  Solens  Favn,  den  flammerøde  Molok, 
De  dunkle  Skyer  sænke  sig  med  Lyst, 

Og  Jorden  elskovsmod  sit  Hoved  gemmer 
Ved  Mulmets  attraasvangre  Bejlerbryst. 

(Gaar  fra_,Vinduet  hen  foran  Kruciflxet.) 

Og  hvorfor  fordrer  du  saa  mildt,  min  Brudgom, 

Og  stedse  af  det  fattigste  i  mig? 

Hvi  kommer  ej  du,  som  din  stærke  Fader 

Kom  til  Marie?  Se,  jeg  venter  dig! 

Ak,  syg  og  lidende  paa  Træ  du  hænger 

Og  vil  kun  Graad  og  stille  Vemodssuk, 

Tyst  skal  der  være  hos  dig  som  hos  Syge, 

Tyst,  —  og  jeg  er  saa  hied  og  sund  og  smuk ! 

O  kom  dog  i  din  Skønhed  og  din  Vælde 
Som  fyrig  Bejler  eller  Herre  vred ! 
Glad  skal  jeg  ile  hen  i  dine  Arme, 
Glad  synke,  knust  af  dig,  i  Støvet  ned. 

(Hun  løsner  Nonnedragten  og  staar  nøgen.) 

Du  vil  mig  ej !  Nej  ingen  mig  begærer. 
Hvortil  dog  disse  rige  Formers  Pragt? 
Langt  heller  gav  jeg  disse  blanke  Lemmer 
Til  Bytte  for  en  Rovfugls  hvasse  Næb  .  .  . 

J)EN  VILDE  JAGT 

Har  du  med  dit  Øje  skuet 
Solens  Spil  paa  Vang  og  Vove, 
Mens  med  Angst  dit  Øre  hørte 
Hundeglam  og  Klang  af  Hove 
Fra  den  vilde  Jagt, 
Nattens  vilde  Jagt. 

Har  du  flygtet  gennem  Lunden 
Som  en  Hind  og  bange  bævet, 
Medens  fremad  vildt  du  sprængte 
Med  dit  Spyd  til  Kastet  hævet 
I  den  vilde  Jagt, 
Nattens  vilde  Jagt. 

Har  du  ræd  som  Skovens  Due 
Flagret  over  Kær  og  Hede, 
Medens  du  som  sære  Toner 
Skræmmed  Fugl  fra  lune  Rede 
I  den  vilde  Jagt, 
Nattens  vilde  Jagt. 

Saa  forstaar  du,  hvad  jeg  viser, 
Hvad  jeg  ej  kan  aabenbare, 
Saa  vi  gennem  Livet  sammen 
Flygte  kan  og  sammen  fare 
I  den  vilde  Jagt, 
Nattens  vilde  Jagt. 

£)ET  BØDES  DER  FOR 

Det  bødes  der  for  i  lange  Aar, 

Som  kun  var  en  stakket  Glæde ; 

Det  smiler  man  frem  i  en  flygtig  Stund, 

Man  bort  kan  i  Aar  ej  græde. 

Der  rinder  Sorg,  rinder  Harm  af  Roser  røde. 

Der  ages  paa  Lykkens  gyldne  Hjul 

Saa  fast,  at  En  intet  sanser ; 

Men  Sorgens  trælsomme  tunge   Læs 

Det  venter  os  dog,  naar  vi  standser. 

Der  rinder  Sorg,  rinder  Harm  af  Roser  røde. 

Der  leves  i  Lyst  som  halvt  i  Drøm,  — 

Men  Sorgen  har  ingen  Drømme ; 

Med  vaagne  Øjne  den  paa  dig  ser, 

Øjne  som  sugende  Strømme. 

Der  rinder  Sorg,  rinder  Harm  af  Roser  røde. 

Ej  Smilet  vil  lyse  din  Dag  i  Seng, 

Men  Taaren  har  gode  Stunder ; 

Thi  Smil  er  Glans  kun  af  dét,  der  er, 

Graad  Skyggen  af  dét,  der  gik  under. 

Der  rinder  Sorg,  rinder  Harm  af  Roser  røde. 

J_AD  VAAREN  KOMME 

Lad  Vaaren  komme,   mens  den  vil, 
Med  Grønt,  der  grønnes, 
Med  tusind   Fugles  Fløjtespil, 
Mens  Blomster  blomstre. 
Og  alt  det  Skønnes 
Favreste  Fagre 
Kommer  at  flagre 
Ud  over  Enge  og  ud  over  Agre, 
Vælder  i  Haver  og  skjules  i  Skove, 
Vælter  sin  Duft  over  Vang,  over  Vove 
Hvad   gør   det   mig? 
Mit  Hjerte  er  ej  Blomst,  ej  Blad, 
Og  Vaaren  gør  det  ikke  glad : 
Det  har  sin  egen,  sære  Vaar  — 
Naar? 

;aa  standsed 

Saa  standsed  og  dér  den  Blodets  Strøm, 

Som  før  var  vant  at  rinde. 

Saa  dirred  ogsaa  de  Nerver  til  Ro, 

Og  Sanserne  alle  blev  blinde. 

Og  Hjertet  og  Hjernen  virker  ej  mer. 

Du  er  kun  Støv  nu  og  livløst  Ler. 

Lad  længes,  lad  grædes  med  Evigheds-Savn, 

Der  er  kun  en  Stofhob,  en  Daad  og  et  Navn. 


For  alle  gode  Tanker,  de  kan  slet  ikke  dø, 
Før  endnu  bedre  Tanker  er  spired'  af  deres  Frø. 


Lys  over   Landet,   — 
det  er  det,  vi  vil. 

